open-index/open-wikipedia-markdown huggingface dataset:
ישראל במשחקי אסיה 1974

**[[ישראל]]** השתתפה ב**[[משחקי אסיה 1974]]** שהתקיימו בטהראן, איראן בין 1 ל-16 בספטמבר 1974. הייתה זו ההופעה האחרונה של ישראל במשחקי אסיה, והמשלחת זכתה ב-19 מדליות, כולל שבע מזהב, וסיימה במקום השישי בטבלת המדליות.

במשחקים אלה ספורטאים מארצות ערב, כמו גם מאיראן, פקיסטן, סין וקוריאה הצפונית, סירבו לשחק מול ספורטאים ישראלים בשל סיבות פוליטיות.

## הרחקה לאחר המשחקים
ביולי 1976, שנתיים לאחר המשחקים, אסרה פדרציית משחקי אסיה על ישראל להשתתף במשחקי אסיה 1978, כשמתוך 25 המדינות החברות 12 הצביעו נגד השתתפותה והשאר לא השתתפו.

## מדליות

### אתלטיקה
#### אתלטיות
* **[[אורית אברמוביץ']]**  20x20 פיקסלים קפיצה לגובה (1.78 מטר)
* **[[אסתר רוט-שחמורוב]]**  20x20 פיקסלים ריצת 100 מטר (11.90 שניות)  20x20 פיקסלים ריצת 200 מטר (23.79 שניות)  20x20 פיקסלים ריצת 100 מטר משוכות (13.31 שניות)
* **[[חנה שזיפי]]**  20x20 פיקסלים ריצת 1500 מטר (4:31.00 דקות)

#### אתלטים
* **[[יובל וישניצר]]**  20x20 פיקסלים ריצת 5000 מטר (14:21.50 דקות)

### הרמת משקולות
* **[[שלמה בן לולו (ספורטאי)|שלמה בן לולו]]**  20x20 פיקסלים הנפה (משקל עד 110 ק"ג)  20x20 פיקסלים כללי - 302.5 ק"ג (משקל עד 110 ק"ג)
* **[[עדי ברנה]]**  20x20 פיקסלים הנפה (משקל עד 90 ק"ג)  20x20 פיקסלים דחיקה (משקל עד 90 ק"ג)  20x20 פיקסלים כללי - 270.0 ק"ג (משקל עד 90 ק"ג)

### טניס
#### טניסאיות
* **[[פאולינה פלד]]**  20x20 פיקסלים בטורניר ליחידות

#### טניסאים
* **[[יהושע שלם]]**  20x20 פיקסלים בטורניר ליחידים

#### זוגות מעורבים
* **[[פאולינה פלד]] ו[[יאיר ורטהיימר]]**  20x20 פיקסלים בטורניר זוגות מעורבים

### כדורגל

* 20x20 פיקסלים (מאמן: דוד שווייצר. שחקנים: משה אוננה, מנחם בלו, גידי דמתי, יצחק ויסוקר, אברהם לב, אלי לוונטל, יואל מסוארי, מאיר נמני, שייע פייגנבוים, צבי רוזן, ישעיהו שווגר, מושיק שווייצר, שלום שוורץ, יצחק שום) 

סיבוב ראשון;

: ** 8** - 3  (ניצחון )
: ** 6** - 0  (ניצחון )
: ** 3** - 0  (ניצחון )

סיבוב שני;

: ** 3** - 0  (ניצחון )
: ** 2** - 0  (ניצחון טכני )
: ** 2** - 0  (ניצחון טכני )

גמר;

: ** 0** - 1  (שער עצמי של יצחק שום (הפסד )

### כדורסל

* 20x20 פיקסלים (מאמן: אברהם חמו. שחקנים: שמואל אבישר, ג'ק אייזנר, מוטי ארואסטי, טל ברודי, מיקי ברקוביץ', שמריהו זסלבסקי, בועז ינאי, אביגדור מוסקוביץ', איתמר מרזל, שמואל נחמיאס, חנן קרן, שוקי שוורץ 

בתים מוקדמים;

: ** 122** - 73  (ניצחון )
: ** 2** - 0  (ניצחון טכני )
: ** 116** - 93  (ניצחון )
: ** 100** - 68  (ניצחון )

חצי גמר;

: ** 123** - 101  (ניצחון )

גמר;

: ** 92** - 85  (ניצחון )

### סיף
* **רומח קבוצתי** (נורית כרמי, נילי דרורי, ענבר גיא, אורלי שרייבר)  20x20 פיקסלים

### שחייה
#### שחייניות
* נאוה כגן  מקום רביעי, 100 מטר חזה (1:21.45 דקות)  מקום חמישי, 200 מטר חזה (2:56.15 דקות)
* תמר מייסנר  מקום חמישי, 200 מעורב אישי (2:43.84 דקות)  ממקום שביעי, 100 מטר חזה (1:23.72 דקות)  מקום שביעי, 200 מטר חזה (3:03.49 דקות)

#### שחיינים
* **[[דן ברנר]]**  20x20 פיקסלים 100 מטר חופשי (55.56 שניות)  20x20 פיקסלים 200 מטר חופשי (2:02.61 דקות)
* עדי פרג  מקום רביעי, 100 מטר פרפר (1:00.81 דקות)  מקום רביעי, 200 מטר פרפר (2:12.49 דקות)  מקום חמישי, 200 מטר חופשי (2:05.33 דקות)  מקום שישי, 100 מטר חופשי (57.56 שניות) 
* מייק גרינשפן  מקום חמישי, 100 מטר פרפר (1:01.14 דקות)

קטגוריה:1974 בישראל: ספורט
קטגוריה:משחקי אסיה
דראגסל

**דראגסל** (בקרואטית: **Draga** בהונגרית: **Drágszél**) הוא יישוב במחוז באץ'-קישקון, בדרום־מזרח הונגריה.

כמו יישובים רבים באירופה, גם בדראגסל אוכלוסיית היישוב נמצאת בירידה. כך, בשנת 1990 חיו בכפר 374 תושבים ובשנת 2023 חיו בו רק 267 תושבים.

היישוב ממוקם בחלק המערבי של המישור ההונגרי, כ-140 קילומטרים דרומית לבודפשט, וכ-10 קילומטרים דרום-מזרחית לעיר קלוצ'ה.

## אוכלוסייה
במפקד האוכלוסין של 2011, 98.4% מהתושבים הגדירו עצמם כהונגרים, 2.9% כרומים, 0.3% כקרואטים, 1.6% כגרמנים, 0.3% כסלובקים (1.6% לא הצהירו). החלוקה הדתית הייתה: 65.6% קתולים רומיים, 6.4% רפורמים, 0.3% יהודים, 0.3% קתולים יוונים, 11.6% חסרי דת (15.4% לא הצהירו).

ב-2022, 84.1% מהאוכלוסייה הגדירו עצמם כהונגרים, 1.8% כרומים, 1.1% כגרמנים, 0.4% כקרואטים, 0.4% כבני לאומים אחרים. החלוקה הדתית הייתה: 40.2% קתולים רומיים, 4.8% רפורמים, 0.4% לותרנים, 0.4% נוצרים אחרים, 7.4% חסרי דת (46.9% לא ענו).

## יהודי דראגסל
בשנת 1920 חי בו יהודי אחד.

בסוף מאי 1944 רוכזו יהודי המחוז כולו לגטו קלוצ'ה ביניהם גם יהודי דראגסל.

באתר יד ושם יש תיעוד לילידי דראגסל שנרצחו בשואה.

## קישורים חיצוניים

* 

## הערות שוליים

קטגוריה:הונגריה: כפרים
עזורי שרוני

**עזורי שרוני** (נולד ב-2 באוקטובר 1975) הוא ראש המועצה המקומית אליכין. מכהן בתפקידו משנת 2018.

## ביוגרפיה
שרוני נולד וגדל באליכין. בנם של ריקי ושלומי שרוני, למד ביסודי בבית ספר רמב"ם ביישוב ובתיכון אמי"ת כפר בתיה ברעננה. שירת במשמר הגבול כלוחם במג"ב בגזרת שרון וכמפקד כיתה במג"ב ירושלים.

שרוני הוא בעל תואר ראשון במשפטים ממכללת שערי משפט, והיה הבעלים של משרד עורכי הדין עזורי שרוני ושות' משנת 2008 עד 2018.

### קריירה פוליטית
שרוני נבחר למועצת אליכין בשנת 2013 כשרשימתו "יחד לדרך חדשה" קיבלה שני מושבים. הוא כיהן כיושב ראש ועדת ביקורת של המועצה עד 2018.

בבחירות שהתקיימו בשנת 2018, התמודד שרוני מול ראש המועצה המכהן מוטי חי. וניצח ברוב גדול של 75% מול 25% וסיעתו קיבלה כ-5 מושבים מתוך 9 מושבי המועצה. בבחירות שהתקיימו בשנת 2024, שרוני שהיה מועמד יחיד לראשות המועצה זכה בתמיכה של 88.3%. סיעתו קיבלה 57% כ-5 מושבים ממושבי המועצה, אשר מהווים רוב במליאה המונה תשעה חברי מועצה.

בנוסף לתפקידו כראש המועצה המקומית אליכין, משמש שרוני במגוון תפקידים ציבוריים הן במסגרת תנועת הליכוד והן במסגרת המוניציפלית. בין הבולטים שבהם: חבר מרכז הליכוד, סגן יו"ר איגוד ערים לאיכות הסביבה שרון - כרמל, חבר באיגוד ערים וטרינרי, חבר הנהלת הוועדה לתכנון ובנייה "שרונים", דירקטור בחברה משק וכלכלה, חבר בוועדות השלטון המקומי (ביטחון, חינוך, זכויות ראשי רשויות, תחבורה ועוד) חבר ברשות ניקוז ונחלים שרון.

## חיים אישיים
הוא נשוי להילה, רכזת משאבי אנוש במועצה אזורית עמק חפר, ואב לשלוש בנות. מתגורר באליכין.

## קישורים חיצוניים

## הערות שוליים

קטגוריה:עורכי דין ישראלים
קטגוריה:ראשי מועצות מקומיות בישראל
קטגוריה:ראשי רשויות מקומיות מטעם הליכוד
קטגוריה:שוטרי משמר הגבול
קטגוריה:בוגרי המרכז האקדמי שערי מדע ומשפט
קטגוריה:אליכין: אישים
קטגוריה:ישראלים שנולדו ב-1975
קרב סן-קנטן (1557)

**הקרב על סן-קנטן** של 1557 היה אירוע מכריע במהלך המלחמה האיטלקית 1551–1559 בין ממלכת צרפת והאימפריה הספרדית, בסן-קנטן בפיקרדי. כוח ספרדי הבסבורגי בפיקודו של אמנואלה פיליברטו, דוכס סבויה הביס צבא צרפתי בפיקודו של לואי גונזאגה, דוכס נבר, ואן דה מונמורנסי, דוכס מונמורנסי.

## הקרב
הקרב התרחש ביום החג של סנט לורנס 10 באוגוסט. פיליברטו, עם בעלי בריתו האנגלים, הציב מצור על סן-קנטן. מונמורנסי עם כוח של כ-26,000 איש צעדו לסן-קנטן כדי לחלץ את העיר מהמצור. מול כוח כפול מכוחותיו, ניסה מונמורנסי להשיג גישה לסן-קנטן דרך ביצה, אך נסיגה צרפתית מאוחרת אפשרה לספרדים להביס את הצרפתים וללכוד את מונמורנסי.

במהלך הקרב כנסיית קולג' סן-קנטן נפגעה קשות מאש.

## לאחר מכן
לאחר הניצחון על הצרפתים בסן-קנטן, "מראה שדה הקרב גרם לפיליפ סלידה קבועה ממלחמה"; הוא סירב לממש את יתרונו, ונסוג לארצות השפלה הספרדיות מצפון, שם היה המושל מאז 1555. בשנת 1558, ההבסבורגים ניצחו שוב בקרב גרוולין. שלום קאטו-קמברזי סיים את המלחמה בשנת 1559.

## משתתפים בולטים
הצרפתי מרטן גר לחם בשורות הספרדים ורגלו נקטעה. במהלך היעדרותו הארוכה, חייל אחר התחזה אליו בכפר של גר עד שחזר ב-1560. דודו של סר פיליפ סידני נהרג כאן ב-1557.

## חג הקדוש לורנס
בהיותו אדוק ביותר, פיליפ השני היה מודע לכך שה-10 באוגוסט הוא חגו של לורנס הקדוש, דיאקון רומי שנצלה על רשת בשל אמונתו הנוצרית. לפיכך, לזכר הניצחון הגדול ביום לורנס הקדוש, פיליפ שלח פקודות לספרד כי יש לבנות ארמון גדול בצורת רשת בהרי גוואדררמה צפונית-מערבית למדריד. המכונה El Escorial, והבנייה הושלמה לבסוף בשנת 1584.

## בתרבות
Se armó la de San Quintín ("זה הפך לאחד של סנט קוונטין") הוא ביטוי ספרדי לתיאור מחלוקת גדולה.

## קישורים חיצוניים

## הערות שוליים

סן-קנטן (1557)
סן-קנטן (1557)
סן-קנטן (1557)
קטגוריה:1557
בנג'מין טאפן

**בנג'מין טאפן** (באנגלית: **Benjamin Tappan**; 25 במאי 1773 – 20 באפריל 1857) היה שופט ופוליטיקאי אמריקאי שכיהן כחבר הסנאט של ארצות הברית מטעם אוהיו.

## ביוגרפיה
טאפן נולד בנורת'המפטון, פרובינציית מסצ'וסטס, אמריקה הבריטית, ולמד בבתי הספר הציבוריים שם. הוא נסע לאיים האנטילים ולמד ציור אצל גילברט סטיוארט. מ-1803 עד 1804 היה חבר בסנאט של אוהיו. הוא שירת בצבא ארצות הברית ולחם במלחמת 1812. בבחירות לנשיאות ארצות הברית ב-1832 היה אלקטור מטעם המפלגה הדמוקרטית.

מאוקטובר 1833 עד יוני 1834 היה שופט בית המשפט המחוזי באוהיו. הוא לא המשיך בתפקידו היות שהסנאט דחה את מינויו ב-29 במאי.

טפאן נבחר לסנאטור מטעם מדינת אוהיו וכיהן מ-1839 עד 1845.

טאפן מת ב ב-1857.

## קישורים חיצוניים

* 

## הערות שוליים

קטגוריה:אמריקאים ילידי מסצ'וסטס
קטגוריה:חברי הסנאט של ארצות הברית מאוהיו
קטגוריה:סנאטורים חברי המפלגה הדמוקרטית
קטגוריה:אמריקאים שנולדו ב-1773
קטגוריה:אמריקאים שנפטרו ב-1857
סאם אנדרסון

**סאם אנדרסון** (באנגלית: **Sam Anderson**; נולד ב-13 במאי 1945) הוא שחקן אמריקאי. ידוע בעיקר בזכות תפקידו בתור ברנרד בסדרה "אבודים".
## ביוגרפיה
לאנדרסן תואר שני באמנויות מאוניברסיטת צפון דקוטה ואוניברסיטת ויסקונסין, עם התמחות בספרות אמריקאית וכתיבה יוצרת.

בשנות ה-70 של המאה ה-20 לימד דרמה במכללת אנטילופ ואלי בלנקסטר (קליפורניה).

## תפקידים בולטים

אנדרסון התפרסם לראשונה בזכות תפקידיו כסאם גורפלי, מפקח חדר הדואר ב"קרובים רחוקים מאוד", המנהל ויליס דוויט ב"להתבגר ולהתגבר", רופא קרדיולוג ראשי בדרמה הרפואית הפופולרית "ER", עורך הדין הולנד מנברס בשני העונות הראשונות של הסדרה "אנג'ל" וכברנרד בסדרת הדרמה "אבודים". בנוסף, הוא היה אחד השחקנים החוזרים בפרקים שונים של "WKRP בסינסינטי", וגילם דמויות שונות, כולל קצין הגירה בפרק "אמריקניזציה של איוון". בקולנוע, גילם באופן בולט את מנהל בית הספר בסרטו של רוברט זמקיס "פורסט גאמפ".

אנדרסון מוכר גם כמנהל המשנה של מלון רויאל בפרק של הסדרה "מסע בין כוכבים: הדור הבא", וכדוקטור הארד בסיטקום "חברים". תפקידי האורח הנוספים שלו כוללים את "רמינגטון סטיל", "בלוז לכחולי המדים", "בנות הזהב", "רצח במשיכת קולמוס", "גדרות לבנות", "הבית הלבן", "כולם אוהבים את ריימונד", ותוכניות רבות אחרות. אנדרסון היה אורח בעונה 8 של "NCIS" בתפקיד וולטר קרמייקל, מורה בחטיבת ביניים שבאחד מכיתותיו הופך לזירת פשע בה נחטף אחד מתלמידיו.

בשנת 2024 החל לגלם את אדווין קינגסטון (בעלה של קתי בייטס) בסדרת הדרמה המשפטית "מטלוק"  ברשת CBS; אשר מבוססת על הסדרה באותו שם ששודרה ברשת NBC בשנות השמונים.

## קישורים חיצוניים

*

## הערות שוליים

קטגוריה:שחקני קולנוע וטלוויזיה אמריקאים
קטגוריה:אבודים
קטגוריה:בוגרי אוניברסיטת ויסקונסין–מדיסון
ג'ייקוב בורנט

**ג'ייקוב בורנט** (באנגלית: **Jacob Burnet**; 22 בפברואר 1770 – 10 במאי 1853) היה שופט ופוליטיקאי אמריקאי שכיהן כחבר הסנאט ובית הנבחרים של ארצות הברית מטעם אוהיו.

## ביוגרפיה
בורנט נולד בניוארק, ניו ג'רזי, אמריקה הבריטית. הוא סיים את לימודיו המשפטיים באוניברסיטת פרינסטון (אז ניו ג'רזי קולג') ב-1791. מאוחר יותר עבר לטריטוריה הצפון-מערבית וב-1796 התיישב בסינסינטי. באותה שנה הוסמך כעורך דין.

הוא היה חבר במועצות הטריטוריאליות של אוהיו מ-1799 עד 1802 וכיהן בבית הנבחרים של ארצות הברית מטעם אוהיו מ-1814 עד 1816. ברנט נחשב ל"אבי חוקת אוהיו" והיה שופט  מ-1821 ועד להתפטרותו ב-1828 כדי לכהן בסנאט של ארצות הברית, במקום ויליאם הנרי הריסון. הוא כיהן בסנאט מ-10 בדצמבר 1828 עד 3 במרץ 1831.

לאחר סיום כהונתו בסנאט חזר לעבוד כעורך דין וכיהן כנשיא אוניברסיטת סינסינטי (אז סינסינטי קולג').

ברנט מת ונקבר בסינסינטי ב-1853.

## קישורים חיצוניים

* 

## הערות שוליים

קטגוריה:אמריקאים ילידי ניו ג'רזי
קטגוריה:ניוארק (ניו ג'רזי): אישים
קטגוריה:חברי הסנאט של ארצות הברית מאוהיו
קטגוריה:בוגרי אוניברסיטת פרינסטון
קטגוריה:נשיאי אוניברסיטאות בארצות הברית
קטגוריה:אמריקאים שנולדו ב-1770
קטגוריה:אמריקאים שנפטרו ב-1853
Out of My Skin

"**Out of My Skin**" (בעברית: "**מחוץ לעור שלי**") הוא שיר של הדי ג'יי הישראלי עופר ניסים, שהוקלט על ידי הזמרת-יוצרת הישראלית מיטל דה רזון כחלק מהצמד אפיפוני. הוא יצא לאור בנובמבר 2008 בהוצאת חברת התקליטים IMP רקורדס, כסינגל מתוך  (2008). את השיר כתבו, הלחינו והפיקו מוזיקלית דה רזון, איתי קלדרון וניסים.

החל מיציאתו בנובמבר 2008 ועד סוף שנת 2009 היה "Out of My Skin" לאחד מלהיטי המועדונים המצליחים ביותר בישראל. ביוטיוב הוא צבר למעלה מ-4.5 מיליון צפיות בסך הכול והיה לשיר שתיפקד כחלק מבחירתו של עופר ניסים לרשימות של *[[DJ Mag]]* – מה שהוסיף לפרסום שלו גם מבחינה בין-לאומית. בשנת 2023, לרגל שידור מצעד הלהיטים הגדולים של עופר ניסים ברדיו תל אביב ומאקו דורג "Out of My Skin" במקום השלישי; זהו השיר היחיד בשלישייה הפותחת שלא הוקלט בידי הזמרת מאיה סימנטוב.

## רקע
בשנת 2008 חצי שנה בלבד לאחר יציאתו של *[[Happy People]]*, הוציא עופר ניסים מהדורה חדשה לאותו האלבום בשם, . האלבום היה שונה לחלוטין מגרסת הקיץ שלו, ולראשונה הציג בו עופר ניסים את ההרכב החדש שילווה אותו בהפקות המקור שלו בשנים הבאות, הצמד אפיפוני בו חברו הדי ג'יי איתי קלדרון והזמרת-יוצרת מיטל דה רזון. לאחר מכן, כתבו קלדרון ודה רזון את מילות השיר ללחן שיצרו ביחד עם ניסים. על ההפקה המוזיקלית היו אחראית ניסים וקלדרון בעוד שדה רזון מונתה על השירה.

בשנת 2010 יצאה גרסה מחודשת לשיר בשם "" כחלק מאלבומו של ניסים, *[[Pride All Over 2010]]*.

## הצלחה
מעבר לכך שהשיר הפך ללהיט מועדונים, הוחלט בשנת 2023 להעמיד אותו כמועמד במצעד הלהיטים הגדולים של עופר ניסים.

לבסוף, דורג במקום השלישי והיה לשיר היחיד שלא ביצעה הזמרת מאיה סימנטוב שדורג בשלישייה הפותחת.

## וידאו קליפ
האודיו הרשמי של "Out of My Skin" פורסם בערוץ היוטיוב של עופר ניסים ב-7 ביוני 2011, שלוש שנים מיציאתו המקורית.

בנוסף לכך, הצליח אודיו נוסף לצבור למעלה מ-4.5 מיליון צפיות. אודיו שפורסם כבר ב-21 בנובמבר 2008 צבר למעלה מ-1.3 מיליון צפיות.

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירי עופר ניסים
קטגוריה:שירי אפיפוני
קטגוריה:שירים באנגלית
קטגוריה:שירים שהולחנו על ידי עופר ניסים
קטגוריה:שירים שהופקו על ידי עופר ניסים
קטגוריה:סינגלים בהוצאת IMP רקורדס
ארכיון הכנסת

**ארכיון הכנסת** הוא ארכיון מנהלי ופרלמנטרי/הסטורי המשרת את הכנסת, מתעד ומשמר את המסמכים בארגון.

## היסטוריה
התיעוד הפרלמנטרי התחיל עם הישיבה הראשוה של מועצת העם ב-4 במאי 1948. ארכיון הכנסת משמש הן ארכיון מינהלי והן ארכיון היסטורי. תפקידו העיקרי הוא לתעד ולשמר את כל המסמכים הנוצרים בארגון, להעריכם ולקבוע נהלים לשמירת החומר הדרוש לעבודה הפרלמנטרית השוטפת ולצרכים מחקריים ומשפטיים; הארכיון המינהלי משרת את כל מחלקות הכנסת. בארכיון ההיסטורי נערך תיעוד ושימור של כל המסמכים הפרלמנטריים, לרבות פרסומים, תצלומים ותעודות מיוחדות.

מתחילת שנות ה-2000, ארכיון הכנסת מנהל פרויקט רחב היקף של דיגיטציה של החומרים הפרלמנטריים. במסגרת זו נסרקו כל המסמכים הפרלמנטריים העיקריים: דיוני מליאת הכנסת, דיוני ועדות הכנסת, הצעות חוק וחוקים, פרסומים, תצלומים ועוד.

## פעילות הארכיון
הארכיון הוא יחידה בכנסת, חלק מאגף בכיר מידע. מנהלת הארכיון היא אינדה נובומינסקי. הצוות המקצועי של ארכיון הכנסת מארגן את המסמכים השוטפים של הכנסת, מעריך אותם וקובע תקופות שמירה וחשיפה, על פי חוק הארכיונים, התשט"ו-1955, ותקנות הארכיונים.

בארכיון נקבעים נהלים לשמירת המידע הארגוני, וניתנת הדרכה ליחידות הכנסת בדבר ניהול הרשומות הפיזיות והאלקטרוניות.

הארכיון נמצא בתהליך של מעבר לארכיון דיגיטלי, מאז שנת 2019 מנהל את המידע הארגוני ופרלמנטרי של הכנסת בצורה אלקטרונית בלבד ולא מתקבלים יותר הפקדות פיזיות מהמחלקות השונות.

בעשורים האחרונים הארכיון מוביל פרויקט רב-שנתי ורחב היקף של דיגיטציה של חומר פרלמנטרי למען הנגשתו לציבור. כמו כן, נעשות גם פעולות של הסבה וטיוב נתונים במאגרי הנתונים ההיסטוריים של הכנסת.

## אוספי הארכיון
האוספים העיקריים בארכיון הכנסת הם:
*"דברי הכנסת" - פרוטוקולים דל דיוני מליאת הכנסת מאז הישיבה הראשונה של מועצת המדינה הזמנית. כל הפרוטוקולים זמינים באתר הכנסת. מאז הכנסת ה-18 יש גם קובץ וידאו של הדיונים.
*פרוטוקולים של דיוני ועדות הכנסת מאז הכנסת הראשונה. כל הפרוטוקולים זמינית באתר הכנסת, החל מכנסת 18 גם כקובץ וידאו
*הצעות חוק וחוקים שהתקבלו - כולל סדרה של חוקים שלא התקבלו, חוקים שהתקבלו והחוק החתום. כל המסמכים זמינים באתר הכנסת במאגר החקיקה הלאומי
*פרסומי הכנסת - פרסומים שהכנסת הוציאה לאורך השנים כגון סיכומי פעילות ועדות הכנסת, חוברות על יצירות האומנות במשכן, נתונים על פעילות חברי כנסת. הסדרה כוללת גם פרסומים שהוגשו לוועדות הכנסת ממשדי ממשלה
*תצלומי הכנסת - אוסף של תצלומים היסטוריים שעברו דיגיטציה ותצלומים שוטפים של צלמי הכנסת
*אוסף תעודות מיוחדות בהם הצהרת אמונים של נשיא המדינה, ראשי ממשלה ושרים.
*אוספים אישיים של חברי הכנסת ועובדיה שביקשו את הפקדתם בארכיון בהם יושב ראש הכנסת הראשון יוסף שפרינצק ומזכיר הכנסת הראשון משה רוזטי.

כמו כן נשמרים בארכיון תיעודים הקשורים לחקיקת משנה, הצעות לסדר-היום, דיונים יזומים, רישומי הצבעות ידניות ואלקטרוניות, הצעות אי-אמון, שאילתות, תיקי מינהל הכנסת ועוד.

## נגישות לציבור
רוב החומר הפרלמנטרי פתוח לציבור וזמין באתר האינטרנט של הכנסת. עובדי הארכיון נותנים מענה לפניות ציבור באופן מקצועי ויעיל. רוב הפונים מקבלים מענה דרך דואר אלקטרוני מכיוון שהחומרים זמינים במצע דיגיטלי.

## ראו גם
*ספריית הכנסת
* מרכז המחקר והמידע של הכנסת

## קישורים חיצוניים
* 
* ארכיון הכנסת
* 
*ארכיון הכנסת, פרק 25 בפודקאסט "כנסת נכבדה" עם איזי מן, 5 באפריל 2020

קטגוריה:משכן הכנסת
קטגוריה:ישראל: ארכיונים
קטגוריה:ירושלים: ארכיונים
נועה כרמי

**נועה כרמי** (נולדה ב־4 בפברואר 2001) היא שחקנית וזמרת ישראלית.

## ביוגרפיה
כרמי נולדה בראשון לציון ועברה יחד עם משפחתה לתל אביב ב-2017. אמה, נעמה כרמי, היא מורה. אביה, יובל כרמי, מהנדס חשמל בחברת החשמל. לכרמי אח ואחות.

בגיל 17 השתתפה בעונה החמישית של דה וויס ישראל בשלב הראשון של המוקדמות.

כרמי בוגרת בית הספר לאומנויות עירוני א' בתל אביב במגמת התיאטרון, ובוגרת בית הספר למשחק סמינר הקיבוצים במסלול התלת-שנתי, בניהולו של יחזקאל לזרוב.

עשתה שירות צבאי מלא כשחקנית בתיאטרון צה"ל.

כשהייתה בת 21, הצטרפה לקבוצת הצעירים של תיאטרון גשר.

## קריירה
[ממוזער|נועה כרמי בהצגה "[קרום (מחזה)|קרום" בתיאטרון גשר]]
ב-2019 יצא הסרט הקצר "אחרת" בבימויו של עומר שמיר בו שיחקה כרמי את הדמות הראשית, נגה, לצד השחקנים חגית דסברג וזוהר שטראוס. הסרט עוקב אחרי נגה בת ה-17 שמתעמתת עם אמה דליה (חגית דסברג) כדי למנוע את הפינוי של אם סודנית חד הורית לאחר התחמקות של שנה משכר הדירה. הסרט זכה במקום הראשון בפסטיבל סולידריות בסינמטק תל אביב, ובמקום השני בפסטיבל "Solidando film festival" שבאיטליה.

ב-2021 השתתפה במופע "מתחת לכל ביקורת" בתיאטרון יפו.

ב-2022 הופיעה בתפקיד אורח בעונה השנייה של "לבד בבית".

משנת 2023 מככבת כרמי בתיאטרון גשר בהצגה "התנצלויות פומביות" שביים ותרגם נעם פרנק, לצד השחקנים ניר כנען, בר מיניאלי ואגם אוזלבו.

בשנת 2023 הצטרפה לעונה השלישית של הסדרה "בת השוטר", לצד ליאנה עיון ומור סרוסי, שם גילמה את רייזי, בת סמינר.

בשנת 2024 יצא לאקרנים הסרט "חמדה" בבימויו של שמי זרחין, בו מגלמת כרמי את נוגה.
בהמשך השנה, השתתפה בפסטיבל א-ז'אנר בתיאטרון תמונע ב"ועדת לבקוביץ'", אופרה דוקומנטרית בהלחנתו של כנען לבקוביץ'.
כמו כן, כרמי משתתפת בהצגה "בן המלך והעני" ב"תיאטרון אורנה פורת" בבימויו של עידו קולטון.

כרמי השתתפה כזמרת בשיר "די" באלבומו הראשון של הזמר ניר כנען - "כחול".

בהכרזת הרפרטואר החדש של תיאטרון גשר נודע שכרמי תשתתף בהצגה "קרום" מאת חנוך לוין בעיבוד מוזיקלי, בה תגלם את פליציה. ההפקה, בבימויו של אלכסיי זולוטוביצקי ועם מוזיקה של אבי בנימין, עלתה ב-19 ביוני 2025.

בשנת 2025 עלתה העונה החמישית של הסדרה "לבד בבית" בכאן חינוכית, שם גילמה כרמי דמות חדשה בשם מילה גור. כמו כן, כרמי שיחקה בסרטו של ערן קולירין "כמה הערות על המצב", אשר הוקרן בבכורה בפסטיבל לוקרנו, וזכה בפרס חבר השופטים לסרט עלילתי בפסטיבל הסרטים הבינלאומי חיפה. בהמשך השנה, השתתפה בפסטיבל תיאטרון קצר בצוותא (בניהולם של מולי שולמן ועדי גורל) במחזמר "פולחן אישיות", מאת שרי עציץ ובבימויו של נעם פרנק. בנוסף, הצטרפה כרמי לתיאטרון השעה הישראלי לילדים ולנוער עם ההצגה "מה זאת אהבה" מאת תמר קינן לזר ובבימויו של תום שוורצברג, בתפקיד גילי.

בשנת 2026 הוכרז הרפרטואר החדש של תיאטרון גשר, ונודע כי כרמי תשתתף במספר הפקות חדשות. בין ההפקות ניתן למנות את "בית ברנרדה אלבה" בבימויו של עידו קולטון אשר תעלה ב-23 באפריל, "אחרית הימים" - מחזמר מקורי מאת מיכאל שטרן, נטע וינר ואורי יניב ובבימויה של רוני ברודצקי, "נעול" מאת אריאל ברונז (אשר צפויה לעלות ב-"Jaffa Fest"), ו"חלום ליל קיץ" בבימויו של נעם פרנק.

## חיים אישיים
כרמי חיה בתל אביב.

## קישורים חיצוניים
*

* 
* 

## הערות שוליים

קטגוריה:שחקניות ישראליות
קטגוריה:שחקנים ישראלים
קטגוריה:בוגרות תיכון עירוני א' (תל אביב)
קטגוריה:בוגרי תיכון עירוני א' (תל אביב)
קטגוריה:בוגרות תיאטרון צה"ל
קטגוריה:בוגרי תיאטרון צה"ל
קטגוריה:בוגרות בית הספר למשחק של סמינר הקיבוצים
קטגוריה:בוגרי בית הספר למשחק של סמינר הקיבוצים
קטגוריה:ישראליות שנולדו ב-2001
קטגוריה:ישראלים שנולדו ב-2001
מרים בת נקדימון בן גוריון

**מרים בת נקדימון בן גוריון** הייתה בת לאחת המשפחות העשירות בירושלים, בתקופה שקדמה לחורבן בית שני. בעקבות החורבן, מרים ירדה מכל נכסיה והייתה צריכה לפרנס את עצמה בעבודות משפילות. חז"ל מביאים את סיפורה, בין היתר כדי לדון בסיבות שגרמו למצבה.

## פרטים אישיים
### השם מרים
סיפור בתו של נקדימון בן גוריון, שירדה מגדולתה, מופיע בכמה מקומות ורק באיכה רבה מופיע שמה: 
### מצבה המשפחתי
מהקשר הדיונים במשניות ובגמרא שמיד לאחריהן, מסיקים שמרים הייתה "שומרת יבם" דהיינו אלמנה שטרם סוכם עם אחי בעלה, היבם, האם יישא אותה לאישה או שיתקיים טקס חליצה, ולכן היא נזקקת לפסיקת חכמים, בשאלה כמה כסף היא יכולה למשוך לצרכיה, מממונו ונכסיו של בעלה המנוח.

על פי הכתוב בתלמוד, באותם ימים נפטר אחיה של מרים ואלמנתו נזקקה, אף היא, לפסיקת חכמים בעניין דומה:  ובהמשך נאמר עליה .

## סיפורה של מרים בתלמוד הבבלי
רבן יוחנן בן זכאי (ריב"ז) נהג לצאת מירושלים, רכוב על חמורו וחבורה מתלמידיו הלכו עמו, כדי ללמוד ממנו. באחד המקרים פגשו צעירה שמרוב עוניה ליקטה גרעיני שעורה (שלא התעכלו) בתוך גללי בהמות. כשהבחינה בריב"ז, , נעמדה לפניו וביקשה שיפרנס אותה. לבקשתו היא הזדהתה, .

 והיא ענתה לו במשל, שהיה נהוג אז:  כלומר אי אפשר לשמר ממון באמצעות מלח (כדרך שמשמרים מזון).

ריב"ז שאל אותה לגבי ממונו של חמיה  כלומר ממונו של אבי וממונו של חמי היו מעורבים זה בזה ואבדו יחד. ואז הזכירה לריב"ז את עושרה ושאלה:  ריב"ז זכר וסיפר לתלמידיו:  (מיליון) .

בהמשך הדיון מוזכר בגמרא שרבי אלעזר ברבי צדוק פגש אותה, אף הוא, .

## סיפורה של מרים בספרי
הסיפור דלעיל מופיע בספרי, דברים, בשינויים קלים בלבד: 

## אופיה של מרים בת נקדימון
באיכה רבה מופיע סיפורה של אלמנה צעירה שרגילה להתבשם מדי יום בתמרוקים בסכום עתק, אך היא אינה רוצה לסמוך על עושרו של אביה, אלא מבקשת לתבוע את תמרוקיה הרגילים, דווקא מתוך ממונו של בעלה המנוח . היא סבורה שהסכום שפסקו לא יספיק לצרכיה, היא לא שותקת ומעיזה פניה אל מול החכמים:  והם מקבלים עליהם את פסק דינה  .

על אף היותה בת עשירים מפונקת, כאשר ירדה מנכסיה, וברצונה לקיים את עצמה, היא לא בחלה בעבודה קשה ומשפילה ולא התביישה בזהותה ובמצבה. כשפגשה את ריב"ז נעמדה לפניו ולא רק שהציגה את עצמה, אלא אף ביקשה ממנו לסייע לה במצוקתה ולפרנסה.

חז"ל לא מספרים מה עלה בגורלה, והיא מוזכרת רק אגב דיונים הלכתיים וסיפורים אמוניים לגבי הסיבות שהביאו אנשים "מאיגרא רמא לבירה עמיקתא".

## ראו גם
* נקדימון בן גוריון

## הערות שוליים

קטגוריה:ירושלים: אישים
קטגוריה:יהודי תקופת בית שני
קטגוריה:אגדות החורבן
קטגוריה:יהודים במאה ה-1
קטגוריה:אישים בתלמוד
קטגוריה:נשים ביהדות
קטגוריה:נשים בתלמוד
ריד שפרד

**אייזיאה ריד שפרד** (באנגלית: **Isaiah Reed Sheppard**; נולד ב-24 ביוני 2004) הוא כדורסלן אמריקאי המשחק בעמדות הרכז והקלע ביוסטון רוקטס מליגת ה-NBA.

## קריירת תיכון ומכללות
שפרד גדל בלונדון, קנטקי ולמד בתיכון נורת' לורל בעיר. כבר בשנתו הראשונה בקבוצת הכדורסל של בית הספר הוא הפך לקלע הפותח וקלע 20.6 נקודות בממוצע למשחק, ובעונה לאחר מכן הוביל את המדינה בנקודות עם 30.1 למשחק. בעונתו השלישית הוא נבחר לשחקן העונה בקנטקי לאחר שהעמיד ממוצעים של 25.5 נקודות, 7.6 אסיסטים, 6.8 ריבאונדים ו-4.4 חטיפות למשחק, ובשנתו האחרונה נבחר למר כדורסל של קנטקי (שחקן התיכונים המצטיין של השנה במדינה) ולמשחק מקדונלד'ס אול-אמריקן לאחר שהעמיד ממוצעים של 22.5 נקודות, 8.5 אסיסטים ו-8.4 ריבאונדים למשחק. שפרד סיים את קריירת התיכון שלו עם 3,727 נקודות, 1,214 אסיסטים ו-1,050 ריבאונדים.

שפרד דורג במקום ה-23 בכל ארצות הברית על ידי ESPN, וב-20 בנובמבר 2021 התחייב לשחק כדורסל מכללות באוניברסיטת קנטקי למרות הצעות מאוניברסיטת לואיוויל, אוניברסיטת המדינה של אריזונה, אוניברסיטת המדינה של אוהיו, אוניברסיטת מסצ'וסטס, אוניברסיטת אינדיאנה ואוניברסיטת וירג'יניה. בקיץ 2023, לפני פתיחת שנת הלימודים, שיחק שפרד במדי קנטקי בטורניר GLOBL JAM בקנדה והעמיד ממוצעים של 8.5 נקודות, 5.8 אסיסטים, 1.8 חטיפות ו-1.3 חסימות למשחק כשהקבוצה זכתה בטורניר עם ארבעה ניצחונות וללא הפסד.

שפרד נבחר לפרשמן העונה באזור ה-SEC על ידי המאמנים ולפרשמן העונה בכל ארצות הברית על ידי התקשורת והמאמנים לאחר שהעמיד ממוצעים של 12.5 נקודות, 4.5 אסיסטים, 4.1 ריבאונדים ו-2.5 חטיפות למשחק וקלע ב-52.1% לשלוש.

ב-18 באפריל 2024 הודיע שפרד על מועמדותו לדראפט ה-NBA לאחר עונה אחת בלבד במכללות.

## קריירה מקצועית
ב-26 ביוני 2024 נבחר שפרד במקום השלישי בדראפט ה-NBA 2024 על ידי יוסטון רוקטס.

## חיים אישיים
אביו של ריד, ג'ף שפרד, שיחק כדורסל מכללות בקנטקי והיה השחקן המצטיין בטורניר אליפות המכללות בכדורסל 1998. הוא אף שיחק במדי אטלנטה הוקס בעונת 1998/1999 ב-NBA ולאחר מכן עבר בבנטון טרוויזו ובפלקנסטרו וירטוס רומא. אימו סטייסי שיחקה גם היא בקנטקי, ואחותו הגדולה מדיסון שיחקה כדורסל מכללות באוניברסיטת קמפבלסוויל.

## קישורים חיצוניים

*

## הערות שוליים

קטגוריה:אמריקאים ילידי קנטקי
קטגוריה:כדורסלנים אמריקאים
קטגוריה:קנטקי: כדורסלנים
קטגוריה:כדורסלני אוניברסיטת קנטקי
קטגוריה:בחירות דראפט של יוסטון רוקטס
קטגוריה:כדורסלני יוסטון רוקטס
קטגוריה:אמריקאים שנולדו ב-2004
הבשורה של מפלצת הספגטי המעופפת

**הבשורה של מפלצת הספגטי המעופפת** הוא ספר סאטירי שנכתב על ידי בובי הנדרסון המגלם את האמונות העיקריות של דת הפארודיה של כנסיית מפלצת הספגטי המעופפת או פסטפאריזם. מפלצת הספגטי המעופפת (FSM) נוצרה על ידי בובי הנדרסון במכתב פתוח למועצת החינוך של מדינת קנזס, בו הוא עשה פרודיה על הרעיון של תכנון תבוני. לאחר שהנדרסון פרסם את המכתב באתר האינטרנט שלו, הוא הפך לתופעה אינטרנטית והוצג בעיתונים גדולים רבים, מה שמשך את תשומת לבן של הוצאות ספרים.

הספר פורסם במרץ 2006 בהוצאת Villard Books, והוא מרחיב את האמונות והפרקטיקות של הפסטפאריזם שנכתבו במכתב הפתוח.

הבשורה כוללת מיתוס בריאה, סט של שמונה 'דיברות' שמתחילות במשפט "אני באמת מעדיף שלא", מדריך לבשורות, והיא דנה בהיסטוריה ובאורח החיים הרצוי מנקודת מבטה של מפלצת הספגטי המעופפת.

הנדרסון משתמש בסאטירה כדי להציג את בעיותיה הלוגיות של הבריאתנות ו"להוכיח" את "קיומה" של מפלצת הספגטי המעופפת באמצעים אלו. בדומה לכך, הספר מציע אלטרנטיבה לתנועת התכנון התבוני. הספר, שנמכר ביותר מ-100,000 עותקים, התקבל בדרך כלל בצורה טובה על ידי המבקרים.

## קישורים חיצוניים
* 
* 

## הערות שוליים

קטגוריה:ספרי 2006
אליוט (אלימלך) הורוביץ

**אליוט (אלימלך) הורוביץ** (1953–2017) היה היסטוריון ישראלי.

## ביוגרפיה
הורוביץ, נולד ברובע קווינס, ניו יורק, התחנך בישיבת כרם ביבנה. הוא קיבל תואר ראשון מאוניברסיטת פרינסטון ב-1975. את תואר דוקטור קיבל מאוניברסיטת ייל ב-1982. עבודת הדוקטורט שלו הייתה "אחוות יהודיות בורונה של המאה השבע-עשרה: מחקר בהיסטוריה החברתית של אדיקות".

לאחר שעלה לישראל, לימד היסטוריה יהודית של ימי הביניים וראית העת המודנית במשך שלושים ושתיים שנים, תחילה באוניברסיטת בן-גוריון ובין השנים 1989–2014 באוניברסיטת בר-אילן. הוא גם שימש מצרה אורח באוניברסיטת ג'ונס הופקינס, פרינסטון, טורונטו, פן ואוקספורד.

משנת 2004 ועד מותו שימש הורוביץ כעורך ה-Jewish Quarterly Review, כתב העת הוותיק ביותר בשפה האנגלית שהוקדש למדעי היהדות. הורוביץ תרם רבות להרחבת הגישות והנושאים של כתב העת, וסייע לעצבו לאחד מהפורומים המובילים בתחום מדעי היהדות.

המונוגרפיה של הורוביץ, "Reckless Rites: Purim and the Legacy of Jewish Violence" (2006), זכתה במקום השני בתחרות הפרס הלאומי לספרים יהודיים ב-2007.

בשנת 2014 הורוביץ פרש לפנסיה מוקדמת ומונה למרצה אורח בבאליול קולג', אוקספורד, בשנת הלימודים 2015/16.

## מחקריו
### חג הפורים ומגילת אסתר
בספרו "טקסים פזיזים: פורים ומורשת האלימות היהודית", הורוביץ חקר את ההיסטוריה של האלימות היהודית מאז העת העתיקה ואת הדרכים שבהן התמודדו דורות של היסטוריונים עם ההיסטוריה הזו. מחקרו היה הראשון שהכיר באופן מלא והתייחס לפרקטיקות האנטי-נוצריות שהפכו לחלק מהאלימות ההיתולית והתיאטרלית, של חג פורים. הוא גם בחן את הדרכים השונות שבהן שימשה מגילת אסתר, שעליה מתבסס החג, על ידי יהודים ונוצרים במשך מאות שנים - בין אם כמראה עתיקה של צרות מודרניות ובין אם כבסיס לטענות אנטישמיות. לגבי צמא הדם של היהודים.

## ספריו

*Horowitz, Elliott S. (2006). *Reckless Rites: Purim and the Legacy of Jewish Violence*. Princeton, N.J.: Princeton University Press. . (Choice Outstanding Academic Titles for 2006, Runner-up for National Jewish Book Award for Jewish History 2006, Short-listed for Choice Magazine Outstanding Reference/Academic Book Award 2006)
**Review by Goldberg SA. *Annales. Histoire, Sciences Sociales* 2012 Sep (Vol. 67, No. 3, pp. 823–827). Cambridge University Press. Review, by Kessler E. in *Studies in Christian-Jewish Relations.* 2008;2(2).
**Review of *Reckless Rites* and related books. Magid, Shaul. *Jews, Christians, and Muslims from the Ancient to the Modern World.)* Princeton, NJ: Princeton University Press 2006.
*Horowitz, Elliott S., and Orfali, Moises (2002). *The Mediterranean and the Jews: Society, Culture, and Economy in Early Modern Times*. Ramat-Gan: Bar-Ilan University Press.



## קישורים חיצוניים

## הערות שוליים

קטגוריה:היסטוריונים יהודים אמריקאים
קטגוריה:היסטוריונים ישראלים
קטגוריה:ישראלים ילידי ארצות הברית
קטגוריה:בוגרי ישיבת כרם ביבנה
קטגוריה:בוגרי אוניברסיטת פרינסטון
קטגוריה:בעלי תואר דוקטור מאוניברסיטת ייל
קטגוריה:סגל אוניברסיטת בר-אילן
קטגוריה:ישראלים שנולדו ב-1953
קטגוריה:ישראלים שנפטרו ב-2017
בית העלמין ניקולו-ארכנגלסקויה

**בית העלמין ניקולו-ארכנגלסקויה** (ברוסית: **Николо-Архангельское кладбище**) הוא אחד מבתי בתי הקברות הגדולים במחוז מוסקבה, השוכן בעיר בלאשיחה, שברוסיה.

נוסד בשנת 1960. שטחו 135.65 דונם. ממוקם בבלאשיחה ליד נפת נובוקוסינו במוסקבה, הוא מחולק למרכזי ומזרחי. יש בו קרמטוריום, וכן קולומבריום פתוח וסגור.

## היסטוריה
בית הקברות ניקולו-ארכנגלסקויה נוסד על פי החלטת מועצת העיר מוסקבה ב-1960. בשנת 1973 נפתחה בשטחו המשרפה השנייה של מוסקבה, הגדולה באירופה (במשך תקופה ארוכה היא נכללה בספר השיאים של גינס כגדולה בעולם). לא הרחק מהכניסה הצפון-מערבית, נבנתה בשנים 1990–2000 כנסיית ההשתדלות של מריה הקדושה. ליד הכניסה הראשית של בית הקברות נמצאת הקפלה של וארוס הקדוש.

## אנשים מפורסמים הקבורים בבית העלמין
* אלכסיי פטרנקו 
* רדנר מורטוב 
* רימה מרקובה 
* ז'אנה פריסקה 
* אנה ברקובה 
* איגור אקימושקין 
* פאשה טכניק 

## קישורים חיצוניים

* 

## הערות שוליים

קטגוריה:מוסקבה: בתי קברות
קודי ויליאמס

**קודי ויליאמס** (באנגלית: **Cody Williams**; נולד ב-20 בנובמבר 2004) הוא כדורסלן אמריקאי המשחק בעמדת הסמול פורוורד ביוטה ג'אז מליגת ה-NBA.

## קריירת תיכונים ומכללות
ויליאמס נולד בסן לואיס אוביספו, קליפורניה וגדל בגילברט, אריזונה. הוא למד בתיכון פרי בעיר ובשנתו השלישית נבחר לשחקן השנה באזור פרמייר לאחר שהעמיד ממוצעים של 13 נקודות, ארבעה ריבאונדים, שלושה אסיסטים ושתי חטיפות למשחק וזכה עם קבוצתו באליפות המדינה בדרג 6A. בעונתו הרביעית והאחרונה רשם ויליאמס 18.4 נקודות, 6.7 ריבאונדים וארבעה אסיסטים למשחק והוביל את הפומאס למאזן 30–1 ולאליפות שנייה ברציפות. הוא נבחר לשחק במשחק מקדונלד'ס אול-אמריקן ובנייקי הופ סאמיט.

ויליאמס דורג שביעי בכל ארצות הברית על ידי ESPN ובחר לשחק כדורסל מכללות באוניברסיטת קולורדו בולדר למרות הצעות מאוניברסיטת המדינה של לואיזיאנה, אוניברסיטת אריזונה, UCLA ואוניברסיטת דרום קליפורניה.

בעונת 2023/24 הוא נבחר לחמישיית הפרשמנים של אזור Pac-12 לאחר שהעמיד ממוצעים של 11.9 נקודות, 3 ריבאונדים ו-1.6 אסיסטים למשחק.

## קריירה מקצועית
ב-26 ביוני 2024 נבחר ויליאמס במקום ה-10 בדראפט ה-NBA 2024 על ידי יוטה ג'אז.

## קריירה בנבחרת הלאומית
ב-2023 זומן ויליאמס על ידי מאמנו בקולורדו טד בויל לנבחרת הנוער של ארצות הברית לגביע העולם בכדורסל עד גיל 19, והעמיד ממוצעים של 7.9 נקודות, 3.6 ריבאונדים ו-1.1 אסיסטים למשחק.

## חיים אישיים
אחיו הגדול של קודי, ג'יילן ויליאמס, משחק באוקלהומה סיטי ת'אנדר מליגת ה-NBA.

## קישורים חיצוניים

*פרופיל, באתר פיב"א

## הערות שוליים

קטגוריה:אמריקאים ילידי קליפורניה
קטגוריה:כדורסלנים אמריקאים
קטגוריה:אריזונה: כדורסלנים
קטגוריה:כדורסלני אוניברסיטת קולורדו
קטגוריה:בחירות דראפט של יוטה ג'אז
קטגוריה:כדורסלני יוטה ג'אז
קטגוריה:אמריקאים שנולדו ב-2004
הילה (סרט)

**הילה** הוא סרט קולנוע ישראלי משנת 2023 שעלה לאקרנים בשנת 2024 שכתבה וביימה מיכל בת-אדם, עם ג'ייד דייכס וויקס, איילה פלג, פיני טבגר ויעקב זדה דניאל בתפקידים הראשיים. 

העלילה עוסקת באם יחידנית שמתקשה להינתק מאבי בתה שנטש אותה. חלק מהסיפור מתואר בפלשבקים ובחלומות הקשים שלה.

## תקציר העלילה
הילה (ג'ייד דייכס וויקס) היא במאית סרטים תיעודיים. היא מגדלת לבד את בתה נעמי (איילה פלג) בת ה-7. האב הביולוגי של נעמי הוא הסופר שאול דותן (יעקב זדה דניאל), שעמו ניהלה מערכת יחסים אך הוא נטש אותה, התחתן עם אישה בריטית ועבר ללונדון. מגיע שאול לישראל לרגל הוצאת ספרו החדש, הילה עדיין קשורה אליו באהבה כפייתית ומטרידה אותו ואת משפחתו אך הוא מנסה להשתחרר ממנה.

הילה נתונה בסערת רגשות שמשפיעה על עבודתה ועל יחסה לנעמי. היא חוזרת בחלומות לילדותה בה אמרה לה אימה (דנה קבסה) שהיא לא יפה ולא חכמה ועל אביה שמואל (אלי גורנשטיין) שהביא אותה בכוח לשהות במשק של אחיו גדעון (רמי ברוך) וגיסתו שלומית (אסתי קוסוביצקי) שלא הבחינה שבעלה מטריד מינית את הילה הילדה.

נעמי והילה מתיידדות עם איש הביטחון של בית הספר, מיכאל (פיני טבגר). הוא מספר להילה כי בילדותו החל לנגן בפסנתר ונתן קונצרטים (דן מונסטירסקי) אך הפסיק בגלל לחץ נפשי, עבר למחשבים וכעת הוא שומר בבית הספר ומטפל בהוריו.

לבסוף מתקשר שאול להילה והיא בטוחה שהוא רוצה לחזור אליה אבל הוא מבקש ממנו שתעזוב אותו ואת משפחתו ולא חוזר בו גם לאחר שהיא מגלה לו שנעמי היא בתו.

כעת מתקרבת הילה למיכאל אך הוא מרגיש שהיא עדיין קשורה לשאול ומבקש ללכת אך היא מפצירה בו להישאר עד ש"המחלה" הכפייתית שלה כלפי שאול תחלוף.

## צוות השחקנים

## קישורים חיצוניים

* 
*הילה, בקרן הקולנוע הישראלי
*ביקורת על הילה, באתר וואלה
*
*
*איתן ווייץ, הילה: הביקורת, 20 ביוני 2024

קטגוריה:סרטים ישראליים משנת 2023
קטגוריה:סרטים בעברית
קטגוריה:סרטי מיכל בת-אדם
קטגוריה:סרטי יונייטד קינג
קטגוריה:סרטי דרמה ישראליים
שטאבשף

ממוזער|דגל השטאבשף מוקדם יותר
ממוזער|דגל השטאבשף מאוחר יותר
**שטאבשף** (בגרמנית: **Stabschef**, רמטכ"ל) היה תואר ודרגה חצי-צבאית באס אה (SA), לוחמי הסער הסמי-צבאיים הקשורים למפלגה הנאצית. זו הייתה דרגה ותפקיד שמילא ראש המבצעים של האס אה. הדרגה הייתה שווה ערך לדרגת גנרל-אוברסט בצבא הגרמני ולגנרל בצבא ארצות הברית.

## הגדרה
התואר 'שטאבשף', עדיין לא דרגה, נוצר ב-1929 כדי לסייע לאוברסטר אס אה פיהרר (מנהיג האס אה העליון) עם ניהול הארגון הצומח במהירות. אוטו ואגנר החזיק בתפקיד תחת אוברסטה אס אה פיהרר פרנץ פפר פון סלומון בין השנים 1928 ל-1930, ולמעשה עמד בראש האס אה מקבלתו של היטלר את התואר אוברסטה אס אה פיהרר באוגוסט עד שארנסט רהם החליף אותו בינואר 1931.

דרגת האס אה בפועל של שטאבשף נוצרה על ידי רהם עבורו בשנת 1933 לאחר שהיטלר הפך לקנצלר. למרות שהיטלר הפך למפקד העליון של האס אה ב-1930, הניהול השוטף של הארגון הושאר בידי הרמטכ"ל. כך, האנשים שהחזיקו בדרגת שטאבשף לאחר 1930 היו המנהיגים האמיתיים של האס אה.

## נושאי המשרה
התואר של שטאבשף הוחזק על ידי ארבעה אנשים שונים בין השנים 1929 ו-1945 והיה, פרט למקרה הראשון של הירושה, בירושה עקב מותו של קודמו. קציני האס אה הבאים החזיקו בדרגת שטאבשף:

## סימני הדרגה
סמל מוקדם של שטאבשף היה מורכב מטלאי עלה אלון שנלבש על צווארון מדי האס אה. עדויות צילומיות מציגות את ארנסט רהם עונד סמל כזה בימיו הראשונים כראש המטה של האס אה. ככל שסמכותו של רהם התגברה, כך גם סמליו גדלו ובאמצע 1931 עדויות צילומיות מראות אותו עונד כוכב עטור זר שעוצב בדומה לצווארון גנרל בוליביאני, בשל ניסיונו הצבאי הקודם של רהם כיועץ צבאי בבוליביה.

לאחר 1933, הסמל של שטאבשף היה מורכב מדוגמת "רומחים מוצלבים", ומסביבו חצי עיגול עלי אלון. לאחר 1934, הסמל הוחלף לתבנית שלושה עלי אלון מוקפים בדומה לסמל דרגת האס אס של רייכספיהרר אס אס. עם נפילת גרמניה הנאצית, האס אה חדל מלהתקיים ואיתו דרגת שטאבשף.
קובץ:SA-Stabschef_1933.svg|טלאי צווארון (1933–1934)
קובץ:SA-Stabschef.svg|טלאי צווארון (1934–1945)
קובץ:SA_OF10_ChdSt_Schulterstück_1945.jpg|תג כתף (1933–1945)


קטגוריה:דרגות צבאיות בגרמניה
קטגוריה:גרמניה הנאצית: צבא וביטחון
בני קטה

**בני קטה** הוא קצין בצה"ל בדרגת אלוף-משנה, המכהן כמפקד עוצבת הגולן. קודם לכן שימש כסגן מפקד אוגדת איו"ש, מפקד בא"ח כפיר ומפקד גדוד שמשון.

קטה התגייס לצה"ל באוגוסט 2005 ושובץ לגדוד דוכיפת בחטיבת כפיר, עבר מסלול הכשרה כלוחם, קורס מ"כים חי"ר וקורס קציני חי"ר. בהמשך מונה למפקד פלוגה בגדוד נחשון. בין השנים 2018–2020 כיהן כמפקד גדוד שמשון, ובין השנים 2021–2023 שימש מפקד בא"ח כפיר.
ב-21 באפריל 2024 מונה למפקד עוצבת הגולן.

## הערות שוליים

קטגוריה:מפקדי גדוד שמשון
קטגוריה:אלופי-משנה בצה"ל
קטגוריה:מפקדי עוצבת הגולן
קטגוריה:מפקדי חטיבות במלחמת חרבות ברזל
קטגוריה:ישראלים שנולדו במאה ה-20
אוברסטר אס אה פיהרר

**אוברסטר אס אה פיהרר** (בגרמנית: **Oberster SA-Führer**), היה המנהיג בתואר של הקבוצה הסמי-צבאית של המפלגה הנאצית, האס אה.

## היסטוריה
כדי לרכז את נאמנות האס אה, היטלר קיבל על עצמו את הפיקוד על הארגון כולו ב-1930 ונשאר אוברסטר אס אה פיהרר למשך כל קיום הקבוצה. לאחר 1931, מי שהחזיק בדרגת שטאבשף, כמו ארנסט רהם, התקבלו כמפקדי האס אה.

### סימני הדרגה
לדרגת אוברסטר אס אה פיהרר לא היה סמל אחיד מסוים והוא היה תואר צבאי למחצה שניתן לסמן במגוון דרכים. הרמן גרינג, למשל, הכין מדים משוכללים, עם סרט זרוע צלב קרס מלווה בפסי שירות לבנים. לעומת זאת, מוריס לבש פשוט חולצה חומה של לוחמי סער נאצים ללא סמל, כמו היטלר כשהחזיק בתואר הזה.

## רשימת נושאי המשרה

קטגוריה:דרגות צבאיות בגרמניה
קטגוריה:גרמניה הנאצית: צבא וביטחון
שבאנה מחמוד

**שבאנה מחמוד** (באנגלית: **Shabana Mahmood**; באורדו: شبانہ محمود; נולדה ב-17 בספטמבר 1980) היא עורכת דין המכהנת כשרת הפנים בקבינט של קיר סטארמר. קודם לכן כיהנה כלורד צ'נסלור בקבינט. היא חברת מפלגת הלייבור.

## ביוגרפיה
מחמוד ואחיה התאום נולדו ב-1980 בברמינגהאם להורים פקיסטנים מקשמיר. אביה, מחמוד אחמד, הוא מהנדס שעבודתו בתחום התפלת מים הובילה את המשפחה להתגורר בשנים 1981–1986 בעיר טאיף בערב הסעודית. עם שובם לברמינגהאם רכשו הוריה של מחמוד חנות מכולת שכונתית ואימה של שבאנה, זובידה, עבדה בה. כנערה חלמה מחמוד להיות עורכת דין, אך החלה להיות מעורבת בפוליטיקה מקומית כשאביה אחמד נבחר לעמוד בראש הסניף המקומי של מפלגת הלייבור, והיא סייעה לו בהתמודדות בבחירות המקומיות.

מחמוד סיימה ב-2002 תואר ראשון באוניברסיטת אוקספורד, וקיבלה ב-2003 מלגה כדי להשלים את הכשרתה כעורכת דין, עם התמחות בשיפוי מקצועי.

## קריירה פרלמנטרית
לקראת הבחירות הכלליות ב-2010 הציגה מחמוד את מועמדותה לפרלמנט מטעם הלייבור במחוז הבחירה ברמינגהאם ליידיווד, במקומה של חברת הפרלמנט קלייר שורט שהודיעה על פרישה מהחיים הפוליטיים. בבחירות עצמן נבחרה מחמוד ברוב של 55.7% מהקולות. היא וחברות הפרלמנט רושנרה עלי ויסמין קורשי היו חברות הפרלמנט המוסלמיות הראשונות בבריטניה.

במהלך כהונתו של אד מיליבנד כיושב ראש האופוזיציה היא כיהנה בממשלת הצללים שלו כשרה לענייני בתי הסוהר, שרה לענייני השכלה גבוהה ושרת כספים במשרד האוצר. מחמוד נבחרה מחדש בבחירות הכלליות של 2015 עם רוב של 73.6% מהקולות, ומונתה בקבינט הצללים כשרה בכירה במשרד האוצר.

בבחירות להנהגת מפלגת הלייבור שנערכו באותה שנה היא תמכה במועמדותה של איווט קופר, ולאחר שזו הפסידה במירוץ לג'רמי קורבין הודיעה מחמוד על פרישה מממשלת הצללים על רקע אי הסכמתה עם מדיניותו הכלכלית של יושב הראש הנבחר. ב-2016 נבחרה מחמוד נבחר לייצג את סיעת הלייבור בוועד הפועל של המפלגה, וסירבה שוב לתפקיד בממשלת הצללים של קורבין. בהמשך אותה שנה היא תמכה באוון סמית' בניסיון הכושל להחליף את קורבין בהנהגת הלייבור.

מחמוד שמרה על מקומה בפרלמנט גם בבחירות הבזק של 2017, עם רוב של 82.7% מהקולות, ושוב בבחירות הכלליות של 2019 עם 79.2% מהקולות. בסבב המינויים בממשלת הצללים שנערך במאי 2021 מונתה מחמוד כמנהלת ארצית של הקמפיין של מפלגת הלייבור, במקומה של אנג'לה ריינר.

בספטמבר 2023 מינה קיר סטארמר את מחמוד לתפקיד שרת המשפטים בממשלת הצללים, ובאותו חודש היא נכללה ברשימת 20 אנשי השמאל המשפיעים ביותר בבריטניה של הניו סטייטסמן. ב-5 ביולי 2024 עת ניצחה המפלגה בבחירות הכלליות בממלכה המאוחדת, מונתה ללורד צ'נסלור.

לאחר שמונתה לשרת הפנים, הציגה תוכנית לצמצום ההגירה לממלכה. בנובמבר 2025, ממשלת הלייבור הודיעה על רפורמה במדיניות ההגירה בבריטניה, שתפגע בזכויות שמקבלים פליטים ותשים סוף להטבות האוטומטיות של מבקשי המקלט. במרץ 2026, קידמה תוכנית לפיה הרשויות יפעלו להוציא מהמדינה מבקשי מקלט מיד לאחר דחיית בקשתם הראשונית. הערעור יוגש כשהם נמצאים במדינה המוגדרת כ"בטוחה".

## קישורים חיצוניים
* 

## הערות שוליים

קטגוריה:לורד צ'נסלורים
קטגוריה:בוגרות אוניברסיטת אוקספורד
קטגוריה:חברי הפרלמנט של הממלכה המאוחדת (2010–2015)
קטגוריה:חברי הפרלמנט של הממלכה המאוחדת (2015–2017)
קטגוריה:חברי הפרלמנט של הממלכה המאוחדת (2017–2019)
קטגוריה:חברי הפרלמנט של הממלכה המאוחדת (2019–2024)
קטגוריה:חברי הפרלמנט של הממלכה המאוחדת (מאז 2024)
קטגוריה:מוסלמיות בריטיות
קטגוריה:אנגלים ממוצא פקיסטני
קטגוריה:מזכירי הפנים של בריטניה
קטגוריה:בריטיות שנולדו ב-1980
קטגוריה:בריטים שנולדו ב-1980
ציף ציף מעל הרציף

"**ציף ציף מעל הרציף**" הוא שיר בביצוע הלהקה הישראלית "השלושרים", שנכלל באלבום היחיד שהוציאה הלהקה, "השלושרים" (1969). ירון לונדון כתב את מילות השיר, ודני ליטני הלחין אותו.

## על השיר
בני אמדורסקי, שיזם את הקמת "השלושרים", עסק (בנוסף לתפקיד הזמרה שלו בשלישייה) בפנייה לכותבים בבקשה לכתוב עבור השלישייה. הוא פנה לירון לונדון וביקש שירים. ללונדון היו שני טקסטים מוכנים – "ציף ציף מעל הרציף" ו"לו הייתי פיראט". לונדון ייעד את השירים עבור שלישייה אחרת, "הנמר הנוראי", אך "הנמר הנוראי" לא הקליטו את השירים, ואלה עברו ל"השלושרים".

לונדון סיפר על הרקע לכתיבת השיר: 

## גרסאות כיסוי
לשיר הוקלטו כמה גרסאות כיסוי. מלחין השיר, דני ליטני, פרסם את השיר ב־1977 כצד ב' של הסינגל "היום בו נפלו השמיים". ב־1978 כלל אותו באלבומו "יחס חם". הדודאים הקליטו את השיר וכללו אותו במארז המחומש שלהם, שנקרא בשמם – "הדודאים". הפרברים הקליטו את השיר וכללו אותו במארז המתומן שלהם, "הפרברים – 40 שנות זמר". רונית אופיר הקליטה את השיר. סולניות האופרה הישראלית בליווי התזמורת הקאמרית הישראלית ביצעו את השיר במופע מיוחד שקיימו לכבוד 80 שנה לנמל תל אביב, ובו שרו משירי הזמר העברי. אסף אמדורסקי ביצע את השיר במופע שערך משירי אביו, בני אמדורסקי: "אני גיטרה – אסף מנגן ושר בני אמדורסקי". ב־2025 ביצעה את השיר חבורת זהו זה!.

## קישורים חיצוניים

* "ציף ציף מעל הרציף", אודיו, באתר יוטיוב
* "ציף ציף מעל הרציף" בביצוע דני ליטני, אודיו, באתר יוטיוב

## ביאורים

## הערות שוליים

קטגוריה:שירי השלושרים
קטגוריה:שירים בעברית
קטגוריה:שירים שנכתבו על ידי ירון לונדון
קטגוריה:שירים על רכבות
קטגוריה:שירים על בעלי כנף
I Am: Celine Dion

"**I Am: Celine Dion**" (בעברית: "**אני: סלין דיון**") הוא סרט תיעודי, ביוגרפי ומוזיקלי בבימויה של איירין טיילור. הוא יצא לאור ב-25 ביוני 2024 בפלטפורמת הסטרימינג אמזון פריים וידאו. הסרט התיעודי מתמקד בחייה ובהתמודדויותיה של הזמרת הקנדית סלין דיון, במיוחד במאבקה עם תסמונת האדם הנוקשה , מצב נוירולוגי נדיר.

## סקירה
הסרט בבימויה של איירין טיילור, לוכד רגעים אינטימיים מחייה של דיון בביתה בלאס וגאס, תוך התייחסות להופעות העבר שלה והמציאות המקומית הנוכחית. הסרט בוחן את החוסן והנחישות של דיון להמשיך בקריירה המוזיקלית שלה למרות אתגרים בריאותיים משמעותיים.

דיון חושפת על הסתרת מצבה הרפואי במשך כמעט שני עשורים, שימוש בתרופות כמו ואליום כדי לנהל תסמינים, וההשפעה העמוקה על הקריירה והחיים האישיים שלה. הסרט מתעד את הטיפולים הרפואיים שלה, כולל עירויי נוזלים ופלזמה, במטרה להתאושש ולחזור להופיע.

## הפקה
הסרט צולם חלקית לפני ואחרי שדיון חשפה בפומבי את האבחנה שלה בדצמבר 2022.

בסוף ינואר 2024 דיווח המגזין וראייטי שזכויות הפצת הסרט נמכרו ל-MGM ואמזון פריים וידאו.

## מוזיקה
הפסקול I Am: Celine Dion יצא ב-21 ביוני 2024. האלבום כולל 13 מהלהיטים של דיון, יחד עם שבעה שירים מקוריים שהולחנו בעיקר על ידי רדי האסה והופק על ידי אלברטו פבריס.

### השירים המשמשים בסרט לפי סדר כרונולוגי
כל השירים בביצוע של סלין דיון, למעט היכן שצוין.

## פרסים ומועמדויות

## קישורים חיצוניים

## הערות שוליים

קטגוריה:סלין דיון
קטגוריה:סרטי 2024
קטגוריה:סרטי אמזון
קטגוריה:סרטים אמריקאיים משנת 2024
קטגוריה:סרטים ביוגרפיים אמריקאיים
קטגוריה:סרטים מוזיקליים אמריקאיים
קטגוריה:סרטים תיעודיים על זמרות
פאביו לנזוני

**פאביו לנזוני** (באיטלקית: **Fabio Lanzoni**; נולד ב-15 במרץ 1959, ידוע בשם הבמה **פאביו**) הוא שחקן ודוגמן איטלקי.

## ביוגרפיה
לנזוני נולד במילאנו ולו אח גדול ואחות קטנה. אביו היה מהנדס. בנעוריו עסק בכמה ענפי ספורט בהם גלישת רוח וסקי סלאלום.

## קריירה
לנזוני החל בקריירת דוגמנות לאחר שהתגלה על ידי צלם. הוא למד תקופה באוניברסיטה, אך נשר מן הלימודים, ולאחר מכן נסע לארצות הברית והוחתם בסוכנות פורד. לנזוני נודע בכך שהופיע על מספר רב של כריכות ספרי רומן רומנטי.

ב-1990 הופיע בתפקיד קטן של מלאך במותחן הפסיכולגי "The Exorcist III", ב-1991 הופיע כגבר הנראה טוב בסרט "Scenes from a Mall" לצד וודי אלן, ב-1992 גילם שומר ראש בסרט המוות נאה לה. 

ב-1993 נבחר על ידי ורסצ'ה לשמש כפנים של הבושם "Mediterraneum". באותה שנה גם התפרסמה הביוגרפיה שלו. הוא התארח בפרק של התוכנית הטופ מודל הבאה במסגרתו התבקשו המתמודדות להצטלם בסגנון שערי רומן רומנטי.

לנזוני ביצע הופעת קמע בכמה סרטים וביניהם זולנדר שעוסק בעולם הדוגמנות, הוא גם הופיע בתפקיד עצמו במספר סדרות טלוויזיה ובין היתר הופיע במספר פרקים של אופרת הסבון היפים והאמיצים.

ב-2011 פרסם את מותג תכשירי הרחצה אולד ספייס.

הוא שימש כדובר החברה האמריקנית לסרטן.

## קישורים חיצוניים

* 

## הערות שוליים

קטגוריה:שחקני קולנוע וטלוויזיה איטלקים
קטגוריה:דוגמנים איטלקים
קטגוריה:איטלקים שנולדו ב-1959
אוטם לקונרי

ממוזער|צילום CT של שני אוטמים לקונרים
**אוטם לקונרי** הוא הסוג הנפוץ ביותר של שבץ איסכמי, הנובע מחסימה של עורקים חודרים קטנים המספקים דם למבנים העמוקים של המוח. אוטמים אלה ניתנים לזיהוי בעזרת טומוגרפיה ממוחשבת ונראים כחללים זעירים באזורים עמוקים של החומר הלבן או החומר האפור של המוח, אשר עברו תהליך איסכמי.

אוטמים לקונרים יהיו במקרים רבים אסימפוטמטיים. אלה מהווים ממצא שכיח בסריקות מוח של האוכלוסייה המבוגרת.

כאשר אוטמים לקונריים מרובים מופיעים במיקום מוחי מסוים, הם יכולים לגרום לחסר נוירולוגי משמעותי, כתלות באזור הפגיעה. לאוטמים לקונריים גורמי סיכון הדומים לאלה של כל שבץ מוחי (כגון יתר לחץ-דם, דיסליפידמיה, פרפור עליות, ועישון). אוטמים אלה מהווים גורם סיכון לדמנציה.

## קישורים חיצוניים

## הערות שוליים

קטגוריה:מחלות כלי הדם של המוח
Garage Remains the Same Tour

**Garage Remains the Same Tour** היה סיבוב ההופעות העשרים ושניים של להקת הת'ראש מטאל האמריקאית מטאליקה, אשר נועד לקדם את אלבום האוסף הראשון של הלהקה ''.Garage Inc'', וזה התחיל ב-30 באפריל 1999 והסתיים ב-8 בדצמבר באותה שנה. במסגרת הסיבוב, הלהקה קיימה שתי הופעות תחת השם S&M, אשר כללו ביצוע מלא לאלבום ההופעה באותו שם. בהופעה בברלין (הופעה 42) הופיעה הלהקה עם תזמורת הקולנוע הגרמנית של בלסברג, בעוד שבהופעה בניו יורק (הופעה 43) הופיעה הלהקה עם תזמורת סנט לוק.

## בישראל
הופעת הלהקה בישראל שודרה בשידור חי באמצעות רדיו, אך שידור זה אינו כלל את שלושת השירים הראשונים איתם הופיעה הלהקה. את הופעת הלהקה חיממה להקת הרוק הישראלית היהודים.

## רשימת שירים
רשימת השירים הנ"ל תקפה להופעת מטאליקה באמפי פארק ראשון לציון, ראשון לציון, ישראל ב-20 ביולי 1999, וזו אינה מייצגת בהכרח הופעות נוספות שהתקיימו במסגרת סיבוב ההופעות בו הערך עוסק.

# "Breadfan"
# "Master of Puppets" (גרסה מקוצרת)
# "For Whom the Bell Tolls"
# "Fuel"
# "King Nothing"
# "Bleeding Me"
# "Sad but True"
# "Turn the Page"
# "Wherever I May Roam"
# "One"
# "Fight Fire With Fire"

**הדרן 1**

# "Nothing Else Matters"
# "Creeping Death"
# "Enter Sandman"

**הדרן 2**

# Fixxxer (ג'אם)
# "Seek & Destroy"
# "Battery"

## הופעות

## פסטיבלים
* הופעה 8 - Monsters of Rock
* הופעה 9 - Rock im Park
* הופעה 10 - Rock am Ring
* הופעה 11 - Dynamo Open Air
* הופעה 18 - Gods of Metal
* הופעה 24 - KROQ Weenie Roast
* הופעה 25 - OpenAir St. Gallen
* הופעה 29 - Roskilde Festival
* הופעה 30 - Ruisrock Festival
* הופעה 31 - Rock Werchter
* הופעה 34 - Eurockéennes de Belfort
* הופעה 35 - Big Day Out Festival
* הופעה 36 - Doctor Metal Festival
* הופעה 37 - Festimad
* הופעה 38 - T99
* הופעה 41 - Woodstock
## משתתפים
### מטאליקה
* ג'יימס הטפילד - זמרה מובילה, גיטרת קצב
* קירק האמט - גיטרה מובילה, זמרה מלווה
* ג'ייסון ניוסטד - גיטרת בס, זמרה מלווה
* לארס אולריך - תופים

### משתתפים נוספים
* תזמורת הקולנוע הגרמנית של בלסברג (הופעה 42)
* תזמורת סנט לוק (הופעה 43)

## הערות שוליים

קטגוריה:סיבובי הופעות מ-1999
קטגוריה:סיבובי הופעות של מטאליקה
קטגוריה:סיבובי הופעות באוקראינה
קטגוריה:סיבובי הופעות באיטליה
קטגוריה:סיבובי הופעות באירופה
קטגוריה:סיבובי הופעות באמריקה הצפונית
קטגוריה:סיבובי הופעות באסטוניה
קטגוריה:סיבובי הופעות באסיה
קטגוריה:סיבובי הופעות בארגנטינה
קטגוריה:סיבובי הופעות בארצות הברית
קטגוריה:סיבובי הופעות בבולגריה
קטגוריה:סיבובי הופעות בבלגיה
קטגוריה:סיבובי הופעות בברזיל
קטגוריה:סיבובי הופעות בגרמניה
קטגוריה:סיבובי הופעות בדנמרק
קטגוריה:סיבובי הופעות בהולנד
קטגוריה:סיבובי הופעות בהונגריה
קטגוריה:סיבובי הופעות בוונצואלה
קטגוריה:סיבובי הופעות בטורקיה
קטגוריה:סיבובי הופעות ביוון
קטגוריה:סיבובי הופעות בישראל
קטגוריה:סיבובי הופעות בממלכה המאוחדת
קטגוריה:סיבובי הופעות במקסיקו
קטגוריה:סיבובי הופעות בנורווגיה
קטגוריה:סיבובי הופעות בסלובניה
קטגוריה:סיבובי הופעות בספרד
קטגוריה:סיבובי הופעות בפולין
קטגוריה:סיבובי הופעות בפורטוגל
קטגוריה:סיבובי הופעות בפינלנד
קטגוריה:סיבובי הופעות בצ'ילה
קטגוריה:סיבובי הופעות בצ'כיה
קטגוריה:סיבובי הופעות בצרפת
קטגוריה:סיבובי הופעות בקולומביה
קטגוריה:סיבובי הופעות ברומניה
קטגוריה:סיבובי הופעות בשוודיה
קטגוריה:סיבובי הופעות בשווייץ
גארי אבלב

**גארי אבלב**  (ברוסית: **Гарри Израйлевич Абелев** ; (10 בינואר 1928 - 23 בדצמבר 2013) היה ביוכימאי סובייטי-רוסי ממוצא יהודי. הוא התמחה בתחום אימונולוגיה ואונקולוגיה.
## קורות חיים
גארי אבלב נולד בשנת 1910 במוסקבה למשפחה יהודית. בשנת 1945, לאחר סיום לימודי בית ספר, הוא התחיל ללמוד ביולוגיה באוניברסיטת מוסקבה וסיים את הלימודים בשנת 1950.

בשנת 1950 אבלב התחיל לעבוד במכון לאפידמיולוגיה ומיקרוביולוגיה של אקדמיה למדעים של ברית המועצות. הוא עבד במכון שנים רבות וסיים את הקרירה במכון כמנהל מעבדה. לתפקיד זה הוא מונה לאחר פטירת לב זילבר.

בשנת 1955 אבלב סיים עבודת תואר שלישי ובשנת 1963 פוסט-דוקטורט.

בשנת 1964 אבלב החל ללמד באוניברסיטת מוסקבה וקודם לדרגת פרופסור. 

בשנת 1977 אבלב החל לנהל מעבדה במרכז הלאומי למחקר רפואי לאונקולוגיה ע"ש בלוחין.

בשנת 1987 אבלב נבחר לחבר בהתכתבות של אקדמיה למדעים של ברית המועצות. בשנת 2000 קיבל מעמד של חבר בפועל של האקדמיה.

בשנות ה-60 של המאה ה-20 אבלב עשה מספר מחקרים בתחום חקר פעילות חלבון עוברי. בהמשך הוא חקר פעילות של רטרו-וירוסים. הוא הציע שיטות חדשות לביצוע ניסויים בתחום.

בשנת 1962 הוא פרסם ספר בתחום אונקולוגיה ביחד עם לב זילבר. הוא כתב ספרים נוספים. במהלך הקריירה אבלר הדריך 22 עבודות תואר שלישי ו-4 עבודות פוסט-דוקטורט.

בשנת 1978 לאבלב הוענק פרס ברית המועצות. בשנת 1975 הוא קיבל פרס ויליאם קולי של מכון לחקר הסרטן (ארצות הברית). לאבלב הוענק עיטור רוסי.

בגלל סירובו לשתף פעולה עם הק.ג.ב בתקופה הסובייטית הוא לא היה יכול לצאת מגבולות ברית המועצות להשתתפות בכנסים בין-לאומיים למרות הזמנות רבות שקיבל. בשנת 2007 אבלב חתם על "מכתב 10 חברי אקדמיה" לולדימיר פוטין בו פורטו בעיות של חיזוק השפעת הכנסייה הרוסית על החברה.

אבלב נפטר בשנת 2013 ונטמן בבית העלמין ווסטריאקובסקויה.

## קישורים חיצוניים
* ביוגרפיה 
* אוטוביוגרפיה

קטגוריה:מדענים יהודים סובייטים
קטגוריה:ביוכימאים יהודים
קטגוריה:אונקולוגים יהודים
קטגוריה:ביוכימאים רוסים
קטגוריה:יהודים חברי האקדמיה למדעים של ברית המועצות
קטגוריה:יהודים חברי האקדמיה הרוסית למדעים
קטגוריה:בוגרי אוניברסיטת מוסקבה
קטגוריה:סגל אוניברסיטת מוסקבה
קטגוריה:סובייטים שנולדו ב-1928
קטגוריה:נפטרים ב-2013